Jane Swift

Jane Maria SWIFT (naskita la 24-an de februaro 1965, en North Adams, Kantono Berkshire, Masaĉuseco estas usona politikisto (Respublikana Partio). De 2001 ĝis 2003, ŝi estis la portempa guberniestro de Masaĉuseco, la unua ino plenuminta tiun ĉi ofico kaj tiam la plej juna guberniestro en Usono.

En 1996, Swift malsukcese kandidatiĝis por la Usona Ĉambro de Reprezentantoj. Ekde 1998, ŝi servis kiel Vicguberniestro de Masaĉuseco. Guberniestro Paul Cellucci demisiis en 2001, kaj Swift funkciis kiel Portempa Guberniestro por la resto de la oficperiodo de Cellucci.

En 1990, en la aĝo de 25 jaroj, ŝi fariĝis la plej juna virino iam elektita al la Senato de Masaĉuseco.

Ankaŭ menciindas ke Swift naskis infanon dum ŝi funkciis kiel Guberniestro, la unuan fojon en la historio de Usono, ke iu kiu plenumis la oficon de Guberniestro naskas infanon.

Ekde kiam ŝi forlasis politikon kaj ne plu plenumis elektitan postenon, ŝi laboris en la privata sektoro kiel konsultisto kaj oficulo pri eduka teknologio, kaj ankaŭ servis en entreprenaj kaj neprofitcelaj estraroj, instruis kaj prelegis pri temoj rilataj al virinoj kaj gvidado, kaj subtenis filantropiojn, kiuj traktas aferojn gravajn por virinoj kaj knabinoj.

 Referencoj 

Kategorio:Italaj usonanoj
Kategorio:Anglodevenaj usonanoj
Kategorio:Irlandaj usonanoj
Kategorio:Guberniestroj de Masaĉuseco